Държавен вестник, бр. 77, 2013 г., стр. 9

БРОЙ  77	
Д Ъ Р Ж А В Е Н  В Е С Т Н И К 	
СТР.  9  
22. утвърждава плана за ускорено обучение 
при привеждане на Академията в готовност 
за работа във военно време; 
23. свиква при необходимост органите за 
управление на основните звена и филиалите 
на Академията;
24. утвърждава длъжностните характе­
ристики на личния състав от Академията с 
изключение на длъжностните характеристики 
на своите заместници;
25. предлага за назначаване и освобожда­
ване от министъра на отбраната на военно­
служещи за заместник-началници;
26. изпълнява и други функции, произтича­
щи от законите и подзаконовите нормативни 
актове, както и в случаите, когато е оправо­
мощен с решение на Академичния съвет или 
на Общото събрание.
(2) Към началника на Академията може да 
се създават нещатни помощни и консултативни 
органи. Наименованието, съставът и редът 
за работата им се определят със заповед на 
началника на Академията.
Чл. 28. (1) Контролният съвет е орган за 
вътрешен контрол на дейността на Академията. 
(2) Контролният съвет се състои от пред­
седател, заместник-председател и членове. 
Един от членовете на Контролния съвет е 
представител на Съвета на слушателите, 
студентите и докторантите, а останалите са 
хабилитирани лица. Членовете на Контролния 
съвет не могат да бъдат:
1. членове на Академичния съвет;
2. заместник-началници на Академията, 
декани или директори на основни звена и 
филиали.
(3) Контролният съвет:
1. проверява законосъобразността на избо­
рите за ръководни органи на Академията и 
нейните основни звена в едномесечен срок от 
провеждането им и докладва на Академичния 
съвет резултатите от проверката;
2. участва в проверките за установяване 
на умишлено извършени нарушения от ака­
демичния състав и останалия персонал на 
Академията;
3. изготвя становища по проекта за бюджет 
на Академията и по изпълнението му и ги 
докладва пред Академичния съвет и Общото 
събрание;
4. докладва за своята дейност пред Общото 
събрание най-малко веднъж годишно.
(4) Контролният съвет осъществява дей­
ността си съгласно правилник, приет от Об­
щото събрание на Академията.
(5) Членовете на Контролния съвет про­
веждат най-малко веднъж през семестъра 
среща с ръководствата на общите събрания 
на основните звена.
(6) За заседанието на Контролния съвет 
се води протокол от назначен протоко­
лист. Протоколът се подписва от председателя, 
протоколиста и присъстващите членове на 
Контролния съвет.
Чл. 29. (1) Към Академията се създава 
Съвет на настоятелите.
(2) Съветът на настоятелите подпомага 
Академията за осъществяване на ефективно 
и прозрачно управление и за предоставяне на 
качествено образование и обучение.
(3) Съветът на настоятелите се състои от 
седем членове – дарители на Академията, 
личности с активна обществена позиция, 
представители на министъра на отбраната, 
на Съвета на слушателите, студентите и док­
торантите, на министъра на образованието 
и науката.
(4) Петима от членовете на Съвета на на­
стоятелите се избират от Академичния съвет 
по предложение на началника на Академията, 
а останалите двама се определят съответно 
от министъра на образованието и науката 
и от Съвета на слушателите, студентите и 
докторантите.
(5) Мандатът на членовете на Съвета на 
настоятелите е четири години.
(6) Съветът на настоятелите избира пред­
седател измежду своите членове.
(7) Съветът на настоятелите дава стано­
вище по:
1. основни въпроси, свързани с развитието 
на Академията;
2. проекта на мандатната програма;
3. проекта на бюджет на Академията;
4. проектите на предложения за броя на 
приеманите за обучение студенти и докторанти 
и за размера на таксите за кандидатстване и 
за обучение;
5. годишния доклад за състоянието на Ака­
демията, годишния доклад с финансовите и 
натуралните показатели, годишния финансов 
отчет и отчета за изпълнението на приходната 
и разходната част на бюджета;
6. предложения за учредяване на стипендии 
от Академията.
Чл. 30. (1) Съветът на настоятелите заседава 
най-малко веднъж на три месеца.
(2) Съветът на настоятелите се свиква 
на заседание от председателя му по негова 
инициатива, по искане на всеки от членовете 
или на началника на Академията.
(3) Съветът на настоятелите приема пра­
вила за своята работа.
(4) Членовете на Съвета на настоятелите 
не получават възнаграждение за дейността си.
Раздел II
Факултети
Чл. 31. (1) Факултетът е основно звено, 
което обединява катедри за осъществяване 
обучението на слушатели, студенти, докто­
ранти и специализанти в едно или няколко 
професионални направления. Факултетът:
1. разполага с не по-малко от 40-членен 
академичен състав от военнослужещи и ци­